NB III-as futsal csapat Hidegkúton – Hidegkúti S.C.
NB III-as futsal csapat Hidegkúton
Miután az elmúlt 2 szezonban zsinórban kétszer szereztek ezüst érmet a Pest megyei futsal bajnokságban (tavaly pedig a kupában is bronzérmesként végeztek), nem volt kérdés, hogy az idén először meghirdetett NB III-as bajnokságban folytatják a hidegkúti futsalosok. A hivatalosan Regionális Bajnokság néven futó sorozat budapesti csoportjában 10 klub szerepel, köztük 4 magasabb osztályú klub (FTC-Futsal, TFSE, BME, Romhány SE) tartalék csapatai.
A hidegkúti csapat 18 fős keretéből 15 játékos nagy pályán is a HSC igazolt labdarúgója, 3-an pedig a Pilisszentiván SE játékosai (köztük a csapat kapitány – Kövesi Máté). Amire még inkább büszkék lehetünk, hogy a 18 játékosból 11 fő HSC nevelés, így valóban lokál csapatról van szó.
A csapatot az egyesület elnöke, Rósa Viktor irányítja aki a klub utánpótlásáért is felel.
A bajnokságból eddig 6 forduló ment le melyeken a következő eredményeket érte el csapatunk:
1.ford.: HSC – Fradi-Futsal II 2-4
2.ford.: Romhány SE II – HSC 7-10
3.ford.: HSC – Rákospalotai Reactor 5-2
4.ford.: Szent István SE – HSC 4-9
5.ford.: HSC – La Escuela 3-3
6.ford.: BME II – HSC 2-5
Az eddig megszerzett 13 ponttal jelenleg a tabella 4. helyén állunk csupán 2 ponttal lemaradva az egyaránt 15-15-15 pontos első három (Városgazda, TFSE II, FTC-Futsal II) mögött.
A mezőny nagyon sűrű ezért is lenne nagyon fontos minél több pontot szerezni az utolsó három őszi mérkőzésen (melyeken sorban a 2., 1., utolsó helyen álló csapatok lesznek az ellenfeleink):
11.08. szerda 20:30 HSC – TFSE II @ Klébi csarnok
11.15. szerda 20:30 HSC – Városgazda @ Klébi csarnok
11.21. hétfő 21:00 Budapest Police SE – HSC @ Csömör
A csapat célja az első szezonra a mezőny első fele (1-5. hely), de a dobogó közelsége elég csábító. Az őszi szezon végére talán okosabbak leszünk a reális célok tekintetében.
A hazai mérkőzések helyszíne a Klebelsberg Kunó Általános Iskola és Gimnázium sportcsarnoka (bejárat a Kökény utcából), ahol szerda esténként 20:30-tól fogadjuk az aktuális ellenfeleket. Legközelebb jövő hét szerdán (11.08.) a második helyen álló TFSE II látogat hozzánk egy budai rangadóra. A hazai mérkőzések megtekintése ingyenes, így várunk minden olyan lelkes hidegkúti lakost aki szívesen szurkolna fiatal, szerethető csapatunknak!
Hajrá Hidegkút! Teremben is!:)
114986Összes olvasottság:
64Mai olvasottság:
67025Összes látogató: